OzLabs/hebrew-wiki-articles huggingface dataset:
מורטימר דורמר לגט

מורטימר דורמר לגט ( 19 באפריל 1821 – 6 בינואר 1896) היה עורך-דין, מנהל בית ספר, פרופסור וגנרל בצבא האיחוד בזמן מלחמת האזרחים האמריקאית.

== ביוגרפיה ==
לגט נולד ב-19 באפריל 1821 באית'קה, ניו יורק. בגיל 15 עברה משפחתו למחוז גאוגה (geauga), אוהיו. לאחר שעזר לאביו להקים חווה במדבר, למד לגט רפואה ולאחר מכן את משפטים. בסופו של דבר הקים פרקטיקה פרטית באקרון, אוהיו.<ref></ref>

כדי לעזור להשלים את הכנסותיו מהפרקטיקה המשפטית שלו, לימד לגט בבית ספר בוורן, אוהיו. שם הוא עזר לבסס את היסודות של מה שאנו מכירים בימינו בשם "מערכת החינוך היסודי". בשנת 1855 שימש בתפקיד פרופסור לנושא כתיבת "כתבי טענות" ופרקטיקה במכללת אוהיו למשפטים. הוא כיהן בתפקיד עד 1858. בשנת 1858 התמנה למפקח על בתי ספר בזנסוויל, אוהיו.

== מלחמת האזרחים ==
עם פרץ מלחמת האזרחים האמריקנית, הצטרף לגט לצבא האיחוד, ושירת תחילה בצוותו של חברו האלוף ג'ורג' ב. מקללן בויריג'ניה המערבית. לגט עזר להקים את חיל הרגלים המתנדב ה-78 של אוהיו ומונה להיות קולונל ביחידה. הוא הוביל את היחידה בכמה קרבות מלחמת האזרחים, ביניהם קרב פורט דונלסון, קרב שילה, ובמצור על קורינת'.

בשנת 1862 הועלה לדרגת בריגדיר גנרל ביחידת המתנדבים והשתתף בקמפיין ויקסבורג. במהלך המערכה הוא נפצע ונאלץ להתפנות לצורך החלמה.. כשחזר קיבל פיקוד על הדיוויזיה השלישית של חיל ה-XVII במהלך המערכה באטלנטה ו"הצעדה אל הים" של גנרל ויליאם שרמן.<ref></ref> הוא הועלה לדרגת מייג'ור גנרל ביחידה בשנת 1864 וקיבל את הפיקוד בהמשך אותה שנה.

== קריירה לאחר המלחמה ==
לאחר המלחמה חזר לגט לזנסוויל לזמן קצר והמשיך בקריירה משפטית. הנשיא יוליסס ס. גרנט מינה אותו לממונה על משרדהפטנטים של ארצות הברית בשנת 1871; לגט מילא את התפקיד עד 1881, אז התפטר, שב לאוהיו כדי לחדש את העיסוק הפרטי שלו. בשנת 1884 הקים לגט חברה מצליחה שהפכה מאוחר יותר לחלק מחברת ג'נרל אלקטריק.

== משפחתו ==
בנו של לגט, מורטימר מ. לגט, נהרג בשנת 1873 במהלך טקס החניכה של אחוות "אלפא קאפה" באוניברסיטת קורנל. בנו של לגט היה מכוסה עיניים והלך על פסי רכבת עם חניכים אחרים, הוא מעד ונפגע בראשו. לגט הצעיר זכור כאדם הידוע הראשון שמת במהלך טקס חניכה לאחווה במכללה.<ref></ref>
דיוקן של לגט בפארק הצבאי הלאומי בויקסבורג
מורטימור דורמר לגט נפטר ב-6 בינואר 1896 בקליבלנד אוהיו, ונקבר בבית העלמין "לייק וויו" ( Lake View Cemetery).

לגט היה אח בלשכת -Amity מס' 5, של הבונים החופשים בזנסוויל, אוהיו.

== קישורים חיצוניים ==

* רשימת גנרלים אמריקאים במלחמת האזרחים
*מידע על אנשי צבא ומקומות
*[https://case.edu/ech/articles/l/leggett-mortimer-dormer מורטימר גט, אנציקלופדיה להיסטוריה של קליבלנד]
* 

== הערות שוליים ==

קטגוריה:גנרלים במלחמת האזרחים האמריקנית
קטגוריה:אמריקאים חברי הבונים החופשיים
קטגוריה:משפטנים אמריקאים
קטגוריה:אמריקאים שנולדו ב-1821
קטגוריה:אמריקאים שנפטרו ב-1896
Loin d'ici

"Loin d'ici" (בעברית: "רחוק מכאן") הוא סינגל של הזמרת האוסטרית זואי. השיר יצא לאור ב-5 בפברואר 2016, בהוצאת חברת התקליטים Global Rockstar Music, וייצג את אוסטריה באירוויזיון 2016.

== באירוויזיון ==
ב-12 בפברואר 2016, ניצחה זואי בקדם האוסטרי לאירוויזיון 2016, "".<ref></ref><ref></ref>ב-10 במאי, בערב חצי הגמר של התחרות, ביצעה זואי את השיר. היא שובצה במקום ה-12 בסדר ההופעות, לפני אסטוניה ואחרי קפריסין. בתום ההצבעה, זואי הגיעה למקום השביעי עם 170 נקודות, והעפילה לגמר. ב-16 במאי, בגמר התחרות, הגיעה זואי למקום ה-13 עם 151 נקודות.

== רשימת השמעה ==

== מיקומי שיא ==

== פרסם היסטוריה ==
{| class="wikitable"
! אזור
! תאריך
! פורמט
! חברת תקליטים
|-
| עולם
| 5 בפברואר 2016
| הורדה דיגיטלית
| Global Rockstar Music
|-
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי אירוויזיון 2016
קטגוריה:שירי אוסטריה באירוויזיון
קטגוריה:שירים בצרפתית
לוויינים של צה"ל

לוויינים של צה"ל הם לוויינים ישראליים המופעלים על ידי יחידה 9900 רבים מהם מדגמי "אופק". בנוסף מפעיל חיל האוויר משגרי לוויינים מסוג "שביט". מנהלת תוכנית החלל במפא"ת שבמשרד הביטחון אחראית לפיתוח ולייצור הלוויינים ומשגרי הלוויינים.

הלוויינים מאפשרים לקבל תצלום לוויין תוך דקות ספורות מכל מקום בעולם. כיום מפותחת יכולת ניטור עצמאי ללוויינים כך שהם יתריעו בעצמם על שינויים בשטח האויב.

== לווייני ריגול מסדרת אופק ==
מקרא: <big> </big>
{| class="wikitable" width="100%" style="text-align:center"
|- bgcolor="#87 CE FA"
!תמונה
!שם
!סוג
!שנות שירות
!משגר
!מסלול
!משקל
!זמן הקפה
|-bgcolor="white"
|120x120px
| valign="center" | אופק 3
|לוויין תצפית אלקטרו-אופטי
|1995–2000
|שביט
|מסלול לווייני נמוך
|כ־300 ק"ג
|כ־90 דקות
|- style="background:#cceeff"
|
| אופק 5
|לוויין תצפית אלקטרו-אופטי
|2002–היום
| שביט
| מסלול לווייני נמוך
|כ־300 ק"ג
|כ־90 דקות
|- style="background:#cceeff"
|
| אופק 7
|לוויין תצפית אלקטרו-אופטי
|2007–היום
|שביט 2
|מסלול לווייני נמוך
|כ־300 ק"ג
|90 דקות
|- style="background:#cceeff"
|120x120px
| טכסאר (אופק 8)
|לוויין חישה מכ"מי בטכנולוגיית SAR
|2008–היום
| PSLV
| מסלול לווייני נמוך
|295 ק"ג
|94.5 דקות
|- style="background:#cceeff"
 אופק 9
|לוויין תצפית אלקטרו-אופטי
|2010–היום
| שביט 2
| מסלול לווייני נמוך
|כ־300 ק"ג
|כ־90 דקות
|- style="background:#cceeff"
|120x120px
| אופק 10
|לוויין חישה מכ"מי בטכנולוגיית SAR
|2014–היום
| שביט 2
| מסלול לווייני נמוך
|כ־330 ק"ג
|99.6 דקות
|- style="background:#cceeff"
|
| אופק 11
|לוויין תצפית אלקטרו-אופטי
|2016–היום
|שביט 2
|מסלול לווייני נמוך
|כ־330 ק"ג
|כ־90 דקות
|- style="background:#cceeff"
|
| אופק 16
|לוויין תצפית אלקטרו-אופטי
|2020–היום
|שביט 2
|מסלול לווייני נמוך
|כ־380 ק"ג
|כ־90 דקות
|- style="background:#cceeff"
|120x120 פיקסלים
|אופק 13
|לוויין חישה מכ"מי 
|2023–היום
|שביט 2
|מסלול לווייני נמוך
|כ־350 ק"ג
|כ־90 דקות
|}

== לוויינים נוספים ==
{| class="wikitable" width="100%" style="text-align:center"
!תמונה
!שם
!סוג
!שנות שירות
!משגר
!מסלול
!משקל
!זמן הקפה
|- style="background:#cceeff"
|
| AYRIS-1<ref name=":0"></ref>
|לוויין RF (סיגנט)
|2023–היום
|פאלקון 9
|מסלול לווייני נמוך
|לא ידוע
|95.06 דקות
|- style="background:#cceeff"
|
| AYRIS-2<ref name=":0" />
|לוויין RF (סיגנט)
|2023–היום
|פאלקון 9
|מסלול לווייני נמוך
|לא ידוע
|כ-95 דקות
|}
== לוויינים עתידים ==
משרד הביטחון החל לתכנן את הלוויינים הזעירים אשר ישמשו את צה"ל בדור הבא של לווייני הריגול. בקרוב צפויה יחידה 9900 להתחיל להשתמש גם בעשרות לוויינים זעירים שיפעלו בשיתוף פעולה עם ארצות הברית ובעתיד ייתכן שיצטרפו לשימוש גם לוויינים שיוחכרו מחברות מערביות.

== הערות שוליים ==

קטגוריה:צה"ל: אמצעי לחימה
קטגוריה:לוויינים ישראליים
מחסום קרח

נהר הדנובה בגשר בווינה, אוסטריה]]
מחסומי קרח מתרחשים כאשר קרחוני נהר צפים מצטברים ומעכבים את התקדמות הקרח במורד עם זרם הנהר.<ref></ref> מחסומי קרח יכולים להפחית משמעותית את זרימת הנהר ולגרום לשיטפונות במעלה הזרם - הם מכונים לפעמים סכרי קרח. הצפה בגלל מחסומי קרח יכולה להתרחש גם במורד הזרם כאשר המחסום משתחרר בשיטפון מתפרץ. בשני המקרים ההצפה עלולה לגרום נזק למבנים בחוף.

==קישורים חיצוניים==

* 

קטגוריה:סכרים לפי סוג
קטגוריה:הידרולוגיה
קטגוריה:קרח

==הערות שוליים==
חייא אלדאודי

חייא אלדאודי (נולד ב-1085 בבבל, נפטר בממלכת קסטיליה 1154) היה רב, מלחין ומשורר בחבל אנדלוסיה שבדרום חצי האי האיברי, דאז ממלכת קסטיליה וכיום חלק מספרד. אלדאודי היה בנו של דוד, ונכדו של חזקיה בן דוד. הוא נחשב כאבי משפחת אלדאודי, שצאצאיה נמצאים בישראל עד היום<ref></ref><ref></ref>. על פי ההיסטוריון אברהם זכות אלדאודי היגר מבבל שבמסופוטמיה, עיראק של ימינו, לחצי האי האיברי, בו שוכנות כיום ספרד ופורטוגל. הוא הצטיין כרב, ונודע גם כמלחין ליטורגי ומשורר מוכשר ביותר. בשלב מסוים אף שימש כאחד מיועציו של אפונסו הראשון, מלך פורטוגל.

שניים מפיוטיו (שיריו) נכללו באוסף 'בתולת בת יהודה', שנערך בידיי המלומד שמואל דוד לוצאטו. בנו של אלדאודי, יעיש אבן יחיא (נפטר 1196), היה אביו של יחיא בן רבי , הרב הנודע.

== לקריאה נוספת ==
* [https://www.poeticmind.co.uk/heritage/rabbi-abraham-ibn-daud-sefer-hakabbalah-ספר-הקבלה-רב-אברהם-בן-דוד/ ספר הקבלה – רב אברהם בן-דוד], אוקספורד 1887, עמ' 67
* אברהם זכות, "[https://www.amazon.com/Book-Lineage-Abraham-Zacuto/dp/1419618938 The book of Lineage]", תל אביב 2005, עמ' 515 ו-534

== הערות שוליים ==

קטגוריה:רבנים: ראשונים
קטגוריה:משוררים יהודים בימי הביניים
קטגוריה:ילידי 1085
קטגוריה:נפטרים ב-1154
סטיבן בארלו

סטיבן בארלו (באנגלית: Stephen Barlow; 13 ביוני 1779 – 24 באוגוסט 1845) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס ה-18 של מדינת פנסילבניה. בארלו דגל בדמוקרטיה ג'קסונית .<ref name=":0"></ref><ref name=":1"></ref>

== ביוגרפיה ==
בארלו נולד בעיר רדינג שבקונטיקט בשנת 1779. הוא למד במכללת ייל שבאוניברסיטת ייל. בשנת 1816, עבר למדוויל שבפנסילבניה, שם למד משפטים, התקבל למשרד עורכי דין והחל לעבוד במדוויל.<ref name=":0" /><ref name=":1" />

בארלו נבחר לקונגרס העשרים של ארצות הברית מטעם המפלגה הדמוקרטית. בשנת 1828, בארלו לא נבחר לקונגרס ה-21. לאחר התפטרותו מהקונגרס, חזר לעבוד בתור עורך דין, ובין השנים 1829–1831, כיהן בבית הנבחרים של ארצות הברית. בארלו שימש בתור שופט במחוז קרופורד שבפנסילבניה, מינואר 1831, ועד מותו. בארלו נפטר בשנת 1845 בעיר מגוריו, ונקבר בבית הקברות בגרנדייל.<ref name=":0" /><ref name=":1" />

== חיים אישיים ==
בארלו היה נשוי לאביגיל בארלו, ולהם היה 3 ילדים. הבכור, פרנסס, נפטר כשהיה בן שש, והבן השני נקרא על שמו, פרנסס. בתם השלישית של הזוג נקראה סופיה.<ref name=":1" />

==קישורים חיצוניים==
* 
* 

== הערות שוליים ==

קטגוריה:אמריקאים שנפטרו ב-1845
קטגוריה:חברי בית הנבחרים של ארצות הברית מפנסילבניה
קטגוריה:עורכי דין אמריקאים במאה ה-19
קטגוריה:בוגרי אוניברסיטת ייל
קטגוריה:אמריקאים שנולדו ב-1779
קטגוריה:אמריקאים שנולדו ב-1845
ג'ורג' בורד

ג'ורג' בורד (1788 - 13 בינואר 1844) היה פוליטיקאי אמריקאי, שכיהן כחבר המפלגה הלאומית הרפובליקנית בבית הנבחרים של ארצות הברית מטעם מחוז הקונגרס ה-13, ולאחר מכן ה-18, של מדינת פנסילבניה.<ref name=":0"></ref>

== ביוגרפיה ==
בורד נולד בפנסילבניה בשנת 1788. בשנת 1810, התקבל בורד למשרד עורכי דין והחל לעבוד בקרלייל.<ref name=":0" />

בורד נבחר לקונגרס ה-22 של ארצות הברית, ולאחר מכן גם לקונגרס ה-23, מטעם המפלגה הלאומית הרפובליקנית, שכונתה גם אנטי-ג'קסונית.

בשנת 1843, עבר בורד למחוז מרסר.<ref name=":0" />

בורד נפטר בשנת 1844 בבדפורד שבפנסילבניה, ונקבר בבית העלמין בבדפורד.<ref name=":0" />

==קישורים חיצוניים==
* 
* 

== הערות שוליים ==

קטגוריה:חברי בית הנבחרים של ארצות הברית מפנסילבניה
קטגוריה:אמריקאים שנולדו ב-1788
קטגוריה:אמריקאים שנפטרו ב-1844
Shape of My Heart

Shape of My Heart הוא שיר שביצע הזמר הבריטי סטינג. השיר יצא לאור ב־1993.

==רקע==
השיר יצא לאור כסינגל החמישי מאלבומו Ten Summoner's Tales. סטינג כתב את השיר בשיתוף עם הגיטריסט דומיניק מילר. השיר הושמע בכתוביות הסיום בסרט לאון ובסרט "אהבה בשלושה". 

השיר הוא פופ קלאסי ונחשב לאחד מהבולטים בשירי סטינג בקריירת הסולו שלו. במצעד הסינגלים הבריטי השיר דורג במקום ה-57. נכון ל-2022 הוא צבר ביוטיוב 324 מיליון צפיות. 

סטינג סיפר כי באמצעות השיר הוא רצה לספר את סיפורו של שחקן קלפים, אשר מהמר לא כדי לנצח אלא כדי להבין את הלוגיקה המיסטית במזל או במקריות.

==קישורים חיצוניים==

==הערות שוליים==

קטגוריה:שירי 1993
קטגוריה:שירי סטינג
קטגוריה:שירים באנגלית
אלווין אוונס

אלווין אוונס (באנגלית: Alvin Evans; 4 באוקטובר 1845 – 19 ביוני 1906) היה פוליטיקאי אמריקאי, שכיהן כחבר המפלגה הרפובליקנית בבית הנבחרים של ארצות הברית מטעם מחוז הקונגרס ה-20, ולאחר מכן ה-21, של מדינת פנסילבניה.<ref name=":0"></ref>

== ביוגרפיה ==
אוונס נולד באבנסבורג שבפנסילבניה, בשנת 1845. הוא למד בבתי ספר ציבוריים בפנסילבניה, ולאחר מכן במכללת ביזנס איירון סיטי שבפיטסבורג. לאחר לימודיו, החל לעבוד בעצים.<ref name=":0" />

במלחמת האזרחים האמריקנית, שירת אוונס בחבורת מתנדבים שאורגנה כדי להדוף את הפלישה הצפויה לפנסילבניה על ידי צבא הקונפדרציה.<ref name=":0" />

לאחר מלחמת האזרחים, למד אוונס משפטים, ובשנת 1873, התקבל למשרד עורכי דין באבנסבורג.<ref name=":0" />

אוונס היה ממקימי הבנק הלאומי הראשון באבנסבורג, ונשיאו הראשון.<ref name=":0" />

במשך מספר שנים, אוונס היה חבר בוועדה הממונה על בתי הספר באבנסבורג, ובמועצה הכללית של העיר.<ref name=":0" />

אוונס נבחר לקונגרס ה-57 של ארצות הברית, ולאחר מכן גם לקונגרס ה-58, מטעם המפלגה הרפובליקנית. אוונס סירב להשתתף בבחירות לקונגרס ה-59. לאחר התפטרותו מהקונגרס, חזר לעבודתו בתור עורך דין.<ref name=":0" />

אוונס נפטר בעירו, אבנסבורג, בשנת 1906, ונקבר בבית העלמין לויד.<ref name=":0" />

==קישורים חיצוניים==
* 
* 

== הערות שוליים ==

קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1845
קטגוריה:אמריקאים שנפטרו ב-1906
רודה פראבו

רודה פראבו (בצ'כית: Rudé právo, בתרגום: האמת האדומה) היה העיתון הרשמי של המפלגה הקומוניסטית של צ'כוסלובקיה.<ref></ref>

== היסטוריה ופרופיל ==
רודה פראבו נוסד ב-1930 כאשר המפלגה הקומוניסטית של צ'כוסלוביקה התפצלה מהסוציאל-דמוקרטים ועיתונם הישן, פראבו לידו (העם צודק). במשך שנות העשרים והשלושים העיתון צונזר לעיתים ואפילו נסגר באופן זמני. בסתיו 1938 המפלגה ננטשה ובזמן הכיבוש הגרמני ומלחמת העולם השנייה שהגיעה אחר כך העיתון נהיה מנשר מחתרתי. לאחר ההפיכה הקומוניסטית ב-1948 העיתון נהיה העיתון המוביל במדינה, המקביל הצ'כוסלובקי של עיתון פראבדה של ברית המועצות, תעמולתי ולפעמים צייתן לממשלה. מקביל העיתון הסלובקי היה פראבדה (הסלובקית).

תפוצת רודה פראבו הייתה יותר ממיליון עותקים ביום, ועובדה זאת הפכה אותו לעיתון הכי נפוץ בצ'כוסלובקיה. הממשלה הקומוניסטית קידמה את מכירותיו, למשל, על ידי איסור מכירת עיתונים אחרים לפני 10 בבוקר, או שבעלי קיוסקים שוחדו לא למכור עיתונים אחרים בכלל.

לאחר מהפכת הקטיפה, רודה פראבו הופרט ב-1989.<ref></ref> נוסף על כך, כמה מעורכיו ייסדו עיתון יומי חדש, פראבו, אשר לא היה מפלגתי אך ניצל את בסיס הקוראים של העיתון למטרתו.

==קישורים חיצוניים==

== הערות שוליים ==

קטגוריה:צ'כוסלובקיה: תרבות
Carry Me in Your Dreams

Carry Me in Your Dreams (בעברית: קח אותי אל חלומותיך) הוא סינגל שהוקלט על ידי הזמרת האלבנית קייסי טולה. השיר יצא לאור בשנת 2008, כסינגל שלא מתוך אלבום, וכשיר אשר ייצג את אלבניה באירוויזיון 2009.<ref></ref> הוא נכתב על ידי אגים דוצ'י והולחן על ידי אדמונד ז'ולאלי.<ref></ref>

הסינגל הבא שהוציאה אחריו היה "Qiellin do ta prek me ty" בשנת 2009.<ref></ref>

== אירוויזיון 2009 ==
עם השיר השתתפה קייסי טולה באירוויזיון 2009. בחצי הגמר הצליח השיר להגיע למקום השביעי עם 73 נקודות בסך הכל.<ref name=":0"></ref> בגמר האירוויזיון הגיע למקום ה-17 בלבד, עם 48 נקודות בסך הכול.<ref name=":0" /> על הבמה, הופיעה טולה על רקע מסכי לד כהים שצבעיהם היו בעיקר תערובת של אדום, כתום, צהוב ולבן.<ref></ref>

ההופעה הרשמית של קייסי טולה עם השיר באירוויזיון 2009 הועלה לערוץ היוטיוב של האירוויזיון ב-18 באוגוסט 2016.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|2008
|הורדה דיגיטלית
|
|style="text-align:center;"|<ref></ref><ref></ref><ref></ref>
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי אירוויזיון 2009
קטגוריה:שירי אלבניה באירוויזיון
קטגוריה:שירים באלבנית
קטגוריה:שירים באנגלית
קטגוריה:שירים מרובי שפות
קטגוריה:שירי דיסקו
קטגוריה:שירי פולקטרוניקה
Zemrën e lamë peng

"Zemrën e lamë peng" (בעברית: "הימרנו על הלב") הוא סינגל שהוקלט על ידי הזמרת האלבנית אולטה בוקה. השיר יצא לאור בשנת 2008, כסינגל שלא מתוך אלבום, וכשיר אשר ייצג את אלבניה באירוויזיון 2008.<ref></ref> הוא נכתב על ידי פנדי לאצ'ו והולחן על ידי אדריאן הילה.<ref></ref>

הסינגל הבא שהוציאה אחריו היה "Jepu me zemër" בשנת 2009.<ref></ref>

== אירוויזיון 2008 ==
עם השיר השתתפה אולטה בוקה באירוויזיון 2008. בחצי הגמר הצליח השיר להגיע למקום התשיעי עם 67 נקודות בסך הכל.<ref></ref> בגמר האירוויזיון הגיע למקום ה-17 בלבד, עם 55 נקודות בסך הכול.<ref></ref> נציגה של ישראל באירוויזיון 2008, בועז מעודה, הוציא בשנת 2009 גרסה עברית לשיר בשם "שער ליבך".<ref></ref>

ההופעה הרשמית של קייסי טולה עם השיר באירוויזיון 2008 הועלה לערוץ היוטיוב של האירוויזיון ב-13 בספטמבר 2016.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
! rowspan="2" |עולם
|2008
|תקליטור
|RTSH
|style="text-align:center;"|<ref></ref>
|-
|14 בפברואר 2018
|הורדה דיגיטלית
|ברוקן AL • RTSH
|style="text-align:center;"|<ref></ref><ref></ref><ref></ref>
|}

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2007
קטגוריה:סינגלים מ-2008
קטגוריה:שירי אירוויזיון 2008
קטגוריה:שירי אלבניה באירוויזיון
קטגוריה:שירים באלבנית
קטגוריה:בלדות משנות ה-2000
Hear My Plea

Hear My Plea (בעברית: האזיני לתחינתי) הוא סינגל שהוקלט על ידי הזמר האלבני פרדריק נדוצי. השיר יצא לאור ב-20 באפריל 2007, כסינגל שלא מתוך אלבום, וכשיר אשר ייצג את אלבניה באירוויזיון 2007.<ref></ref> הוא נכתב על ידי פנדי לאצ'ו והולחן על ידי אדריאן הילה.<ref></ref>

הסינגל הבא שהוציא אחריו היה "Oh jeta ime" בשנת 2011.<ref></ref>

== אירוויזיון 2007 ==
עם השיר השתתפה פרדריק נדוצי באירוויזיון 2007. בחצי הגמר הצליח השיר להגיע למקום ה-17 עם 49 נקודות בסך הכל.<ref></ref> השיר הופץ בהתחלה ב-20 באפריל 2007 במסגרת אלבום האוסף, Eurovision Song Contest: Helsinki 2007, שיצא על גבי תקליטור באמצעות CMC רקורדס.

ההופעה הרשמית של קייסי טולה עם השיר באירוויזיון 2007 הועלה לערוץ היוטיוב של האירוויזיון ב-20 בספטמבר 2016.<ref></ref>

== רשימת השמעה ==
* הורדה דיגיטלית<ref name=":0" /><ref name=":1" /><ref name=":2" />

# "Balada e Gurit (Festivali i Këngës)" – 4:31

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|14 בפברואר 2018
|הורדה דיגיטלית
|ברוקן AL • RTSH
| style="text-align:center;" |<ref name=":2"></ref><ref name=":1"></ref><ref name=":0"></ref>
|}

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2007
קטגוריה:שירי אירוויזיון 2007
קטגוריה:שירי אלבניה באירוויזיון
קטגוריה:שירים באלבנית
קטגוריה:בלדות משנות ה-2000
קטגוריה:בלדות פופ
שריס לורנס

שריס לורנס (Sherisse Laurence) היא זמרת קנדית.

==ביוגרפיה==
לורנס נולדה במניטובה. מ-1978 ועד 1983 הנחתה את התוכנית "Circus" בערוץ הטלוויזיה הקנדי "Circus". באירוויזיון 1986 היא ייצגה את לוקסמבורג עם השיר "L'amour de ma vie" וסיימה במקום השלישי.

ב-1988 היא הוציאה את הסינגל "Half a Heart". ב-2006 מונתה למנהלת מוזיקלית של מקהלה קהילתית באונטריו.

== קישורים חיצוניים ==

== הערות שוליים ==

קטגוריה:זמרות קנדיות
קטגוריה:מנחות טלוויזיה קנדיות
קטגוריה:משתתפי אירוויזיון 1986
קטגוריה:נציגי לוקסמבורג באירוויזיון
קטגוריה:זמרים קנדים
קטגוריה:מנחי טלוויזיה קנדים
נונאטאקי בנט

נונאטאקי בנט (באנגלית: Bennett Nunataks) הם שני נונאטאקים ברכס אוהיו, בהרי הורליק, בארץ מרי בירד שבאנטארקטיקה.

הנונאטקים ממוקמים כקילומטר מצפון למצוק לאקיי שברכס אוהיו.

המרחק בין נונאטאק אחד למישנהו הוא קילומטר אחד.

== היסטוריה ==
=== גילוי ומיפוי הנונאטאקים ===

הנונאטאקים נסקרו לראשונה על ידי משלחת חציית הרי הורליק (Horlick Mountains Traverse party) מטעם התוכנית האנטארקטית של ארצות הברית בדצמבר 1958 (בקיץ האנטארקטי).

=== מקור השם ===

שמם של הנונאטאקים ניתן להם על ידי הוועדה המייעצת לשמות אנטארקטיים.

הנונאטאקים נקראים על שמו של ג'ון בי. בנט (John B. Bennett), ססמולוג- גיאומגנטיזם בתחנת בירד בשנת 1960.

== לקריאה נוספת ==

<div class="mw-content-ltr">• Sujoy Mukhopadhyay, Robert P. Ackert Jr, Allen E. Pope, David Pollard, Robert M. DeConto, [http://sujoym.net/reprints/025_2012_EPSL_WAIS.pdf Miocene to recent ice elevation variations from the interior of the West Antarctic ice sheet: Constraints from geologic observations, cosmogenic nuclides and ice sheet modeling], Earth and Planetary Science Letters 337–338 (2012) 243–251, http://dx.doi.org/10.1016/j.epsl.2012.05.015</div>

<div class="mw-content-ltr">• Robert P. Ackert Jr., Sujoy Mukhopadhyay, David Pollard, Robert M. DeConto, Aaron E. Putnam, Harold W. Borns Jr., [http://sujoym.net/reprints/021_2011_EPSL_Ohio_Range.pdf West Antarctic Ice Sheet elevations in the Ohio Range: Geologic constraints and ice sheet modeling prior to the last highstand], Earth and Planetary Science Letters 307 (2011) 83–93, doi:10.1016/j.epsl.2011.04.015</div>

<div class="mw-content-ltr">• Robert P. Ackert Jr., Sujoy Mukhopadhyay, Harold W. Borns, Aaron E. Putnam, [https://www.waisworkshop.org/sites/waisworkshop.org/files/files/Ackert2-2009.pdf Preservation of Pliocene age surfaces beneath the WAIS: Insights from emergent nunataks in the Ohio Range]</div>

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:1232 נונאטאקי בנט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=122409 נונאטאקי בנט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1177&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאקי בנט] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=1232&fid=antgeo_102 תצלום לוויין של אזור נונאטאקי בנט]

== הערות שוליים ==

בנט
מולצ'אט דומה

מולצ'אט דומה ( רוסית: Молчат Дома, באנגלית: Molchat Doma, תרגום ישיר: "הבתים שקטים") היא להקת פוסט-פאנק בלאורסית ממינסק, שהוקמה בשנת 2017. סגנון הלהקה מושפע מאוד מרוק רוסי של שנות השמונים.

אלבום הבכורה שלהם "S krysh nashikh domov" (רוסית: С крыш наших домов, תרגום ישיר: "מגגות הבתים שלנו") הוצא לאור בשנת 2017. שנה לאחר מכן הוציאו את אלבומם השני בעזרת חברת התקליטים הגרמנית העצמאית "Detriti", לאלבום קוראים "Etazhi" (רוסית: Этажи, תרגום ישיר: "קומות

"), האלבום צבר פופולריות ברחבי העולם ובעיקר השיר Sudno" (Судно)". בשנת 2020 חתמה הלהקה בחברת התקליטים האמריקאית "Sacred Bones", שפרסמה מחדש את אלבומיה. אלבומם השלישי "Monument" (רוסית: Монумент, תרגום ישיר: מונומט) יצא לאור ב-13 בנובמבר 2020.

== דיסקוגרפיה ==
על עטיפת האלבומים של הלהקה מוצגים מבנים בסגנון אדריכלות קומוניסטי- ברוטליסטי.

על עטיפת S krysh nashikh domov מוצג מלון ריוגיונג שבפיונגיאנג בתהליכי בנייה.

על עטיפת Etazhi מוצג בנין המזכיר את מלון "פנורמה ריזורט" שבסלובקיה.

על עטיפת Monument מוצג ה"מונומנט להקמת המפלגה" שבפיונגיאנג גם כן.

=== אלבומי סטודיו ===
{| class="wikitable"
|+
!כותרת
!פרטים
|-
|S krysh nashikh domov
|הוצאה לאור: 24 באפריל 2017
חברת תקלטים: הוצאה עצמאית

פורמט: CD, LP, CS, DL
|-
|Etazhi
|הוצאה לאור: 7 בספטמבר 2018
חברת תקליטים: Detriti

פורמט: CD, LP, DL
|-
|Monument
|הוצאה לאור: 13 בנובמבר 2013
חברת תקליטים: Sacred Bones

פורמט: CD, LP, DL
|}

=== סינגלים ===
{| class="wikitable"
|+
!כותרת
!שנה
!אלבום
|-
|"Коммерсанты"
"Businessmen"
|2017
|Etazhi
|-
|"Звезды"
"Stars"
| rowspan="2" |2019
|
|-
|"По краю острова"
"At the Edge of the Island"
|
|-
|"Небеса и Ад"
"Heaven and Hell"
| rowspan="4" |2020
|What Is This That Stands Before Me?
|-
|"Не смешно"
"Not Funny"
| rowspan="3" |Monument
|-
|"Дискотека"
"Discotheque"
|-
|"Ответа нет"
"No Answer"
|-
|"Мёртв внутри"
"Dead inside"
|2021
|
|}

==קישורים חיצוניים==

* 

קטגוריה:להקות בלארוסיות
קטגוריה:להקות פאנק (Punk)
קטגוריה:להקות סינת'-פופ
קטגוריה:להקות גל חדש
אורוניקה אודליי

אורוניקה אודליי (באנגלית: Oronike Odeleye 6 בדצמבר 1979<ref></ref>) היא יועצת אומנות ופעילה חברתית אמריקאית, אשר מתגוררת באטלנטה, ג'ורג'יה. היא ידועה בעיקר כבין המייסדות של תנועת להשתיק את אר. קלי.

== חיים וקריירה ==
אודליי נולדה בוושינגטון די. סי. וגדלה באטלנטה ג'ורג'יה. אביה הוא פסל אפרו-אמריקאי אשר בחר את שמה מתוך רשימת שמות שהציע לו זקן ניגרי אותו פגש בטיול שלו בניגריה. אודליי למדה בקולנוע באוניברסיטת סירקיוז וכיום היא משמרת כיועצת אומנויות ובידור באטלנטה. אודליי התפרסמה בזכות כך שהובילה את המחמאה כנגד הזמר אר. קלי ב-2017 לאחר שהועלו נגדו האשמות של קיום יחסי מין עם קטינות, ניצול מיני, התעללות מינית ופיזית בנשים וכו'. אודליי הובילה מחאה ובה היא ניסתה לגרום לכך שהמוזיקה של קלי תפסיק להיות מושמעת באטלנטה. לאחר מכן קנט טישה בארנס הזמינה אותה לשתף איתה פעולה וביחד השתיים יצרו את התנועה הדיגיטלית להשתיק את אר קלי. אם כי המחאה הפכה גם לפיזית כאשר הרבה נשים ברחביי העולם הפגינו באופן פיזי תוך כדי שהם משתמשות בביטוי "להשתיק את אר קלי". מטרת המחאה הייתה לגרום לגופים כמו ספוטיפיי, אפל מיוזיק ותחנות רדיו שונות לתמוך בקלי ולשתף איתו פעולה וכן להביא את להרשעתו. אודליי אף השתתפה בסדרה הדוקו על הפרשה "לשרוד את אר. קלי".

=== הישגים ===
* נכללה ברשימת 100 אנשי השנה של מגזין "The Root" בשנת 2019
* זכתה בפרס האקטיביסטית הפורצת של השנה לשנת 2019 בטקס "Inspiration Awards"
* זוכת פרס "Visionary"
* נכללה ברשימת 100 הנשים של השנה באתר "OkayAfrica"

== הערות שוליים ==

קטגוריה:פעילות זכויות נשים אמריקאיות
קטגוריה:נשים זוכות פרסים
קטגוריה:יועצים
קטגוריה:בוגרות אוניברסיטת סירקיוז
קטגוריה:בוגרי אוניברסיטת סירקיוז
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
איירין שיר

איירין שיר (באנגלית: Ireen Sheer; נולדה ב-25 בפברואר 1949) היא זמרת אנגלייה.

==ביוגרפיה==
שיר נולדה באנגליה, בתחילת שנות השישים התגלתה בתחרות כישרונות. היא שרה במספר הרכבים מוזיקליים, ובהם "The Family Dogg". בשנות השבעים החלה בקריירת סולו ועבדה בעיקר בגרמניה. הסינגל שהוציאה, "Goodbye Mama", קיבל דירוג גבוה בטבלאות מצעד הפזמונים הגרמני. היא הופיעה גם במספר תוכניות מוזיקה בטלוויזיה הגרמנית.

באירוויזיון 1974 היא ייצגה את לוקסמבורג עם השיר "Bye Bye, I Love You" והגיעה למקום הרביעי. באירוויזיון 1978 ייצגה את גרמניה והגיעה למקום השישי. באירוויזיון 1985 הייתה אחת ממספר זמרים שייצגו את לוקסמבורג, והם הגיעו למקום השלושה-עשר.

==קישורים חיצוניים==

* 

קטגוריה:זמרות פופ בריטיות
קטגוריה:נציגי לוקסמבורג באירוויזיון
קטגוריה:נציגי גרמניה באירוויזיון
קטגוריה:משתתפי אירוויזיון 1974
קטגוריה:משתתפי אירוויזיון 1978
קטגוריה:זמרי פופ בריטים
קטגוריה:בריטיות שנולדו ב-1949
קטגוריה:אנגלים שנולדו ב-1949
Teatro d'ira: Vol. 1

Teatro d'ira: Vol. 1 (בתרגום חופשי לעברית: תיאטרון הזעם: חלק 1) הוא אלבום האולפן השני של הלהקה האיטלקית מונסקין.<ref name=":0"></ref> האלבום יצא לאור ב-19 במרץ 2021, על ידי חברת התקליטים RCA רקורדס.<ref name=":0" /> מתוך האלבום יצאו שני סינגלים.

== רשימת רצועות ==

== מיקומי שיא ==

=== מצעדים שנתיים ===

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|זהב
|25,500<small></small>
|-
!צרפת (SNEP)<ref></ref>
|זהב
|50,000
|-
| colspan="3" |<small> מכירות + הזרמת מדיה בלבד</small>
|}

==קישורים חיצוניים==

==הערות שוליים==

קטגוריה:אלבומי 2021
קטגוריה:אלבומי מונסקין
קטגוריה:אלבומים באנגלית
קטגוריה:אלבומי זהב בצרפת
קטגוריה:אלבומי חברת RCA רקורדס
Il ballo della vita

Il ballo della vita (בתרגום חופשי לעברית: ריקוד החיים) הוא אלבום הבכורה של הלהקה האיטלקית מונסקין.<ref name=":0"></ref> האלבום יצא לאור ב-28 באוקטובר 2018, על ידי חברת התקליטים סוני מיוזיק אנטרטיינמנט.<ref name=":0" /> מתוך האלבום יצאו חמישה סינגלים.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|זהב x3
|150,000<small></small>
|-
| colspan="3" |<small> מכירות + הזרמת מדיה בלבד</small>
|}

==קישורים חיצוניים==

==הערות שוליים==

קטגוריה:אלבומי 2018
קטגוריה:אלבומי מונסקין
Chosen

Chosen הוא מיני-אלבום הראשון של הלהקה האיטלקית מונסקין.<ref name=":0"></ref> המיני-אלבום יצא לאור ב-8 בדצמבר 2017, על ידי חברת התקליטים סוני מיוזיק אנטרטיינמנט.<ref name=":0" /> מתוך המיני-אלבום יצא סינגל.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|פלטינה
|50,000
|-
| colspan="3" |<small> מכירות + הזרמת מדיה בלבד</small>
|}

==קישורים חיצוניים==

==הערות שוליים==

קטגוריה:מיני-אלבומי בכורה מ-2017
קטגוריה:אלבומי מונסקין
קטגוריה:מיני-אלבומים באנגלית
פלסאנמור

פלסאנמור בע"מ () היא חברה ציבורית ישראלית, העוסקת בפיתוח וייצור של מכשור רפואי, ובכלל זה מכשיר ביתי לבדיקת אולטרה סאונד להיריון.

החברה הוקמה בסוף 2014 על ידי ד"ר אלעזר זוננשיין, והוא מנכ"ל החברה ובעל השליטה בה. יו"ר החברה הוא יונתן אדרת, לשעבר יו"ר מזור רובוטיקה. מטה החברה שוכן בעומר.

תחילה פיתחה החברה מכשיר ביתי לבדיקת אולטרה סאונד של פעולת הלב, לשם הצגת התוצאות לקרדיולוג מרוחק. לאחר התייעצות עם רופאי נשים, בהם פרופ' שלמה משיח, שינתה החברה את ייעוד המכשיר לבדיקת אולטרה סאונד להיריון. ייצור המכשיר נעשה בישראל. לחברה הסכם עם שירותי בריאות כללית, לפיו קופת החולים תרכוש 20,000 מכשירים, שאותם תמכור לנשים הרות. נכון ל-2022, מכשירי האולטרה סאונד מתוצרת פלסאנמור משווקים באופן נרחב למבוטחות שירותי בריאות כללית. המכשירים מתממשקים באמצעות חיבור USB לטלפונים סלולריים בעלי מערכת הפעלה מסוג אנדרואיד.

ב-14 ביוני 2021, התחילו מניות החברה להיסחר בבורסה בתל אביב, עם הפיכתה של פלסאנמור לחברה ציבורית.

בשלבי פיתוח וניסוי קליני נמצא מכשיר נוסף, שמיועד לנשים הנמצאות בטיפולי פוריות.

==קישורים חיצוניים==
*
*
*
*

==הערות שוליים==

קטגוריה:יצרני מכשור רפואי ישראלים
קטגוריה:עומר: חברות
כליפא ג'רמון-חסאן

הרב כליפא ג'רמון-חסאן
הרב כליפא (שמעון) ג׳רמון-חסאן (כג׳ מרחשון התרט״ז, 3 בנובמבר 1855 - יד׳ בניסן התש״ז, 3 באפריל 1947) היה אחד ממנהיגיה הרוחניים של יהדות לוב בסוף המאה התשע-עשרה ובחצי הראשון של המאה העשרים.

הרב נולד בעיירה גריאן, שם שימש כחזן, שוחט, מוהל ומלמד תינוקות. התמצאותו במקצועות שימושיים של היהדות עשו אותו לאדם מבוקש בעיירות השדה וכך בסוף המאה התשע-עשרה ובראשית המאה העשרים בשלהי תקופת השלטון העות'מאני בלוב, יצא הרב כליפא ג׳רמון-חסאן לכהן בקודש בעיירות תאג׳ורה, אזאויה-אלגרבייא וזוארה. לבסוף הגיע הרב למצראתה שם שימש כרב הקהילה ובילה את שארית חייו. הרב נהג לעסוק בחוכמת הנסתר והיה כותב קמעות ולחשים נגד עין הרע וסגולות למיניהם, בקיאותו בתורה יחד עם תכונויתיו הטובות ואופיו השקט והנוח גרמו לו להיות חביב על אנשי סביבתו, יהודים ולא יהודים שחרו על פתח ביתו.

== לקריאה נוספת ==
משה ג׳יאן, גשר חסון, נתניה: אברהם חסון, 1998

== קישורים חיצוניים ==

* [http://www.livluv.org.il אתר האינטרנט] של מרכז מורשת יהדות לוב
* [http://www.or-shalom.org.il אתר האינטרנט] של מרכז אור שלום למורשת יהדות לוב
* [http://trables.co.il אתר האינטרנט] של "שפתי רננות" לשימור מסורת הפיוט והמנהג של יהודי לוב

קטגוריה:רבנים לובים
כרישון מגלופטרוס

כרישון מגלופטרוס (שם מדעי: Triakis megalopterus) הוא מין של כריש ממשפחת הכרישוניים, החי רק באוקיינוס האטלנטי והאוקיינוס ההודי שלחופי אפריקה הדרומית. הוא מתקיים סמוך למים רדודים באזורים חוליים או סלעיים מכוסי שוניות או ערוצונים בעומק 10 עד 50 מטרים בממוצע.

כריש זה מגיע לאורך של 1.7 מטר ולמשקל מרבי של עד 40 קילוגרם, כשהנקבות גדולות יותר מהזכרים. הוא בעל גוף שרירי בעל חוטם קצר, לסתות נמוכות המכילות שיניים קטנות דמויות טוחנות וחריצי זימים נמוכים המגיעים עד הלסתות. לכריש סנפירי חזה רחבים ומעוינים וזנב שטוח. הוא בעל עור אפור-ורדרד עם מעט כתמים כהים עליו.

הכריש מצוי בטבע לחופיה הממוזגים של אפריקה הדרומית בין אנגולה לכף המזרחי בדרום אפריקה ולעיתים נדירות עד קוואזולו-נטאל. הוא כריש פעיל השוחה קרוב לפני המים, כשלעיתים הוא נמצא בערוצונים. הכריש ניזון ממבחר של דגים כמו אריוסיים, לטריים, מסריים וספרוסיים, מתמנוניים ומסרטנים כמו לובסטרים, לובסטרים קוצניים, חסילונים וסרטנים קצרי-בטן. הוא יטרוף גם דגי סחוס קטנים כמו גלדניים וגיטרניים ויאכל גם ביצי דגי סחוס. הוא עצמו נטרף בידי כרישים גדולים כמו שש-זימי רחב-אף. הוא גם נידוג לעיתים, אך לא באופן מסחרי.

==קישורים חיצוניים==

==הערות שוליים==

קטגוריה:בעלי חיים שתוארו ב-1839
קטגוריה:טקסונים שתוארו בידי אנדרו סמית
קטגוריה:כרישוניים
קטגוריה:מגה-פאונה של האוקיינוס האטלנטי
סיסלה קייל

סיסלה קייל (בשוודית: Sissela Kyle; נולדה ב-17 במרץ 1957) היא שחקנית שוודית.

==ביוגרפיה==
קייל נולדה בגטבורג, היא למדה באקדמיה לתיאטרון בסטוקהולם.

בשנת 2000 גילמה עובדת משרד תעסוקה בסרט "פעם בחיים" של הבמאית סוסנה ביר. בשנת 2003 שיחקה בסרט המשטרה "Kopps". 

במהלך חצי הגמר של אירוויזיון 2004 היא הופיעה בקטע קומי אודות להקת אבבא, ב-2004 שיחקה בסרט הדרמה "מיס שוודיה". ב-2009 שיחקה בסרט המדע הבדיוני "Kenny Begins", היא דיבבה את קרלוטה בדיבוב השוודי לסרט בת הים הקטנה. כקומיקאית הופיעה באופן קבוע בתוכנית הסאטירה "Parlamentet".

בשנת 2014 תרמה את קולה לסרט האנימציה השוודי-דני "Resan till Fjäderkungens Rike" בתפקיד של הקפטן.

היא הנחתה מספר פעמים את טקס פרס גולדבאג.

מ-1987 ועד 1998 הייתה נשואה למרטן אריקסון ולהם שני ילדים.

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה שוודיות
קטגוריה:שחקני קולנוע וטלוויזיה שוודים
קטגוריה:קומיקאים שוודים
קטגוריה:מדבבות שוודיות
קטגוריה:שוודיות שנולדו ב-1957
קטגוריה:שוודים שנולדו ב-1957
רוני לוביאניקר

רוני לוביאניקר היא מתרגמת ישראלית.

==ביוגרפיה==
לוביאניקר עוסקת בתרגום מגרמנית לעברית, היא תרגמה את ספרו של ברנהרד שלינק נער קריאה שעובד גם לסרט קולנוע. היא גם תרגמה ספר נוסף של שלינק בשם "אהבות מוברחות".

היא תרגמה את "הגנרל עמד על גבעה", קובץ סיפורים בנושא מלחמה של היינריך בל, היא הייתה אחראית על התרגום של הספר היחיד של יני אלוני שיצא בעברית "החבילות החומות", היא עבדה ביחד עם אילנה המרמן על התרגום של "פרשות רצח" מאת הסופר מנפרד פרנקה שעובד גם לתיאטרון.

בין תרגומיה נמנים גם "לאן תתגלגל תפוחון?" של ליאו פרוץ, את "קריאת הקרפדה" של גינטר גראס ו"כתב יד נשי כחלחל" של פרנץ ורפל, היא גם תרגמה מחדש את ספרו "הרכבת נהגה לדייק" ובתרגום שלה שונה שם הספר ל"הרכבת הגיעה בזמן", תרגומה לספר "עיר המלאכים" של כריסטה וולף קיבל תשבחות מצד העיתונאי עמית מרכוס על כך שהוא משובח וקולח.

==קישורים חיצוניים==
*[https://simania.co.il/translatorDetails.php?itemId=5124]
* 

==הערות שוליים==

קטגוריה:מתרגמות ישראליות
קטגוריה:מתרגמות מגרמנית לעברית
קטגוריה:מתרגמים ישראלים
קטגוריה:מתרגמים מגרמנית לעברית
Allcargo Logistics

אולקרגו לוגיסטיקה (באנגלית: Allcargo Logistics) היא חברת לוגיסטיקה הודית, המציעה שירותי שליחים ושילוח מטענים כבדים ברחבי העולם<ref></ref><ref></ref>.

המטה הראשי של החברה נמצא בעיר מומבאי, מלבדו מפעילה החברה סניפים ב-180 מדינות ומחזיקה מחסנים באירופה, צפון ודרום אמריקה, סין והודו.

אולקרגו היא חלק מקבוצת אבשיה (Avvashya Group) ונחשבת לאחת מחברות הלוגיסטיקה הגדולות בהודו.

== היסטוריה ==
אולקרגו הוקמה בשנת 1993 כחברה לאחזקה והפעלת מטענים בנמל מומבאי וכמו כן סיפקה שירותי עמילות מכס ושילוח בינלאומי<ref></ref>.

בשנת 1995, מינתה חברת אקו ליין (ECU Line) את אולקרגו לספק שירותי השילוח שלה בהודו.

בשנת 2003, הקימה את התחנה להובלת מכולות (CFS) הראשונה של החברה בנמל ג'ווהרלל נהרו במומבאי.

בשנת 2005, רכשה אולקרגו את חברת אקו ליין (ECU Line) הבלגית. תחילה רכשה 33.8 אחוזים ממניות החברה ועד סוף שנת 2006 רכשה את כלל מניותיה.

בשנת 2006, רכשה חברת ההשקעות הפרטית New Vernon Capital Fund כ-6.4 אחוזים ממניות אולקרגו.

בשנת 2006, רכשה אולקרגו את חברת Hindustan Cargo שעסקה בהובלה אווירית.

בשנת 2007, הקימה שתי תחנות נוספות להובלת מכולות בנמל מונדרה הממוקם במדינת גוג'ראט ובנמל צ'נאי במדינת טאמיל נאדו.

בשנת 2008, רכשה חברת ההשקעות Blackstone GPV Capital Partners כ-6 אחוזים ממניות חברה וכשנה מאוחר יותר הגדילה את סך המניות שלה לכ-14.9 אחוזים.

בשנת 2013, רכשה אולקרגו את חברת הלוגיסטיקה ההולנדית אף סי אל מרין רוטרדם (FCL Marine Rotterdam).

בשנת 2016, חתמה אולקרגו על הסכם עם חברת אבשיה (Avvashya CCI) והחלה להציע פתרונות לוגיסטיקה אוטומטיים, תרופות, משאבים כימיים וחלקי חילוף<ref></ref>.

בשנת 2020, רכשה אולקרגו את חברת ההפצה ההודית גאטי<ref></ref>.

== קישורים חיצוניים ==

* 
* [https://www.themarker.com/wallstreet/1.6036035 חברת המטענים ההודית שרוצה להפוך לאובר של עולם הספנות], אתר דה-מרקר

== הערות שוליים ==

קטגוריה:חברות הודיות
קטגוריה:חברות לוגיסטיקה
אורן שמוקלר

אורן שמוקלר (נולד ב-26 בפברואר 1954) הוא צלם ובמאי סרטים ישראלי, זוכה פרס אופיר.

== ביוגרפיה ==
אורן שמוקלר נולד בירושלים. בשנת 1967 עבר לגרמניה עם משפחתו. בשנת 1971 החל ללמוד באוניברסיטת קלן אצל הצלם ארנו יאנסן. הוא סיים את לימודיו בשנת 1967, אז החל לעבוד בתעשיית הסרטים בקלן.

שמוקלר שימש כצלם בסרטים תיעודיים ועלילתיים רבים, בגרמניה<ref></ref> ובישראל.

בשנת 1994 נישא לשחקנית אן קספריק.
== פילמוגרפיה ישראלית ==
* צלקת (1994) - בימוי: חיים בוזגלו - בהשקעת קרן הקולנוע הישראלי<ref></ref>
* כבלים (1992) - בימוי: צבי שיסל
* עונת הדובדבנים (1991) - בימוי: חיים בוזגלו - זוכה פרס אופיר לצילום הטוב ביותר<ref></ref>
* על הפנים (1989) - בימוי: הדסה דגני, דליה חוברס
* בגלל המלחמה ההיא (1988) - בימוי: אורנה בן דור
* עבודה בעיניים (1988) - בימוי: יגאל שילון
* ניפגש בחוף (1987) - בימוי: יהודה בארקן, יגאל שילון

== קישורים חיצוניים ==

== הערות שוליים ==

קטגוריה:במאים ישראלים
קטגוריה:צלמים ישראלים
קטגוריה:בוגרי אוניברסיטאות ומכללות בגרמניה
קטגוריה:זוכי פרס אופיר: צלמי קולנוע
קטגוריה:בוגרי אוניברסיטת קלן
קטגוריה:ישראלים שנולדו ב-1954
צב שטוח-שריון מלאי

צב שטוח-שריון מלאי (שם מדעי: Notochelys platynota) הוא מין יחיד בסוגו של צב ממשפחת צבי בריכה, החי בדרום-מזרח אסיה.

== מאפיינים ==
אורך השריון של צב זה 32 סנטימטרים וצבעו חום-אפרפר או חום-אדמדם. על השריון יש קווים רבים וכתמים שחורים. צבעו של הצב עצמו כתום-צהוב למעט הראש והצוואר החומים. הצב ניזון בעיקר מצמחי מים ופירות אך גם מחלזונות ופרוקי-רגליים. הצב נפוץ בנחלים, בריכות וביצות ביערות טרופיים עד לגובה של 1,200 מטר בתאילנד, סינגפור, ברוניי, מלזיה ואינדונזיה באיים ג'אווה, סומטרה ובורנאו. הצב נמצא בסכנת הכחדה עקב בירוא יערות, ציד למזון וסחר בחיות מחמד. בשנת 1999 ייצאה מלזיה 12,300 צבים למכירה בתור חיות מחמד אך קשה להרבות צב זה בשבי. בנוסף, יערות הגשם שבהם הוא חי נכרתים לטובת מטעים של דקל השמן מה שמאפשר לציידים להגיע לאזורים שלא היו נגישים בעבר.

== קישורים חיצוניים ==
 

== הערות שוליים ==

קטגוריה:צבי בריכה
קטגוריה:תאילנד: זוחלים
קטגוריה:בורנאו: זוחלים
קטגוריה:בעלי חיים שתוארו ב-1834
קטגוריה:טקסונים שתוארו בידי ג'ון אדוארד גריי
קטגוריה:בעלי חיים בביצות באסיה
קטגוריה:זוחלים יחידים בסוגם
אידה ווה

אידה ווה (באנגלית: Ida Waugh; 24 באוקטובר 1846 – 25 בינואר 1919) הייתה מאיירת אמריקאית של ספרות ילדים.

== ביוגרפיה ==
אידה ווג נולדה בפילדלפיה. היא בתם של הצייר סמואל בל ווה ואשתו הראשונה, שרה לנדנהול, ולכן הייתה אחותה למחצה של הצייר פרדריק ג'אד ווה. אמה החורגת הייתה מרי אליזה יאנג ווה, ציירת מיניאטורות.<ref></ref>

היא למדה באקדמיה ז'וליאן ובאקדמיה דלקוז בפריז.<ref></ref> בשנת 1868 השתתפה בשיעור ציור עירום נשי הראשון באקדמיה לאמנויות בפנסילבניה. באותה כיתה היו גם אמילי סרטין וקתרין אן דרינקר.

אידה ווה שיתפה פעולה עם בת זוגה, איימי אלה בלאנשאר, בהוצאת ספרי ילדים - ווה כמאיירת ובלנשארד כסופרת. ווה גם פרסמה ספרים בכוחות עצמה. מלבד איור ספרי ילדים, ווה הייתה ציירת עטורת פרסים. בשנת 1869 הציגה באקדמיה לאמנויות יפות בפנסילבניה שתי עבודות, "המציאה" ופורטרט של קרל גרטנר.<ref></ref>

הדיוקן העצמי שלה וציור אחר, "קוסטה קטנה" (1870), נמצאים באוסף הקבוע של מוזיאון האמנות וודמיר, פילדלפיה.

הכומר ג'יי הנרי סמית ג'וניור, בוגר אוניברסיטת פנסילבניה היה אחד התינוקות שהוצגו בסדרה של אידה ווה, "סאנשיין בייביס" (1887). חברת A.D. Matthews Sons הדפיסה את הסדרה מחדש בשנת 1907.<ref></ref>

בשנות השמונים של המאה ה-19 היא ציירה את דיוקנה של פלורנס סלרס קוקס פול. עבודתה הידועה ביותר, "הגר וישמעאל" הוצגה בסלון בצרפת בשנת 1888, ונרכשה אז על ידי האקדמיה לאמנויות יפות בפנסילבניה. בשנת 1890 פרסמה ספר בן 21 עמודים עם איורים בשחור-לבן של אמנים שונים, כולל האיור הראשון שפרסמה ג'סי ווילקוקס סמית'.<ref>Nudelman, Edward D. (1990). Jessie Willcox Smith: A Bibliography. Pelican Publishing. p. 25</ref>

בשנת 1893 הציגה בתערוכה הקולומביאנית העולמית בשיקגו: "פיירו", "שני תינוקות" ו"הכל בארבע שניות" הם הוצגו ברוטונדה, בבניין האישה, ו"הגר וישמעאל" הוצג בארמון המרכזי של האמנויות.<ref></ref>

בשנת 1895 הוצגה יחד במאמר על ציירות נשים אחרות שפורסם ב"פילדלפיה אינקוויירר". המאמר הדגיש כיצד קירות הסטודיו של ווה היו "מודפסים עם רישומים רבים ... רובם הם תנוחות ראש ודמיות, שכן אמנית זו, התמחתה בציור פורטרטים". בשנת 1896 האולפן, ברחוב הערמונים 1530, ניזוק עקב שרפה שהרסה את הסטודיו שלידה השייך לקרול בק.

אידה ווה הייתה בת זוגה של איימי אלה בלאנשארד (1856–1926), סופרת ילדים. הן הכירו כשווה עדיין גרה עם הוריה ובלאנשארד הועסקה כמורה של אחיה הצעיר של ווה, הצייר לעתיד פרדריק ווה.

אידה ווה נפטרה ב־25 בינואר 1919 בביתה בניו יורק, והיא קבורה לצד אביה בוודלנדס, פילדלפיה.

== גלריה ==
<gallery mode="packed" heights="180">
קובץ:At The Beach.jpg
קובץ:Baby Seated by Boston Public Library.jpg
קובץ:Catching Butterflies.jpg
קובץ:Mother and Child (2).jpg
קובץ:Ida Waugh, Little Cosette, 1870.jpg
קובץ:Ida Waugh - Two Boys with Bulldog - 2004-469 - Princeton University Art Museum.jpg
קובץ:Florence Sellers Coxe Paul by Ida Waugh.png
</gallery>

== קישורים חיצוניים ==

* 

== הערות שוליים ==

קטגוריה:ציירות אמריקאיות
קטגוריה:מאיירות אמריקאיות
קטגוריה:ציירים אמריקאים
קטגוריה:מאיירים אמריקאים
קטגוריה:להט"ביות אמריקאיות
קטגוריה:אמריקאיות שנולדו ב-1846
קטגוריה:אמריקאים שנולדו ב-1846
קטגוריה:אמריקאיות שנפטרו ב-1919
קטגוריה:אמריקאים שנפטרו ב-1919
Gati

גאטי (באנגלית: Gati) היא חברת לוגיסטיקה הודית, המציעה שירותי הפצה ברחבי הודו.

המטה הראשי של החברה נמצא בעיר היידראבאד, מלבדו מפעילה החברה משרדים ומחסנים בכל הערים הגדולות בהודו.

גאטי היא חברת בת של אולקרגו לוגיסטיקה וחלק מקבוצת אבשיה (Avvashya Group).

== היסטוריה ==
גאטי הוקמה בשנת 1989 כחברת שליחויות והפצה בין צ'נאי ומדוראי<ref></ref>.

בשנת 1995, הפכה לחברה בע"מ והחלה לספק ערבות כספית על המשלוחים שלה<ref></ref>.

בשנת 2001, החלה החברה לבצע משלוחים בקו המהיר בין קולקטה למומבאי.

בשנת 2020, נרכשה גאטי על ידי חברת הלוגיסטיקה ההודית אולקרגו לוגיסטיקה.

== קישורים חיצוניים ==

* 

== הערות שוליים ==
פונקציית זטא של דדקינד

במתמטיקה פונקציית זטא של דדקינד עבור שדה מספרים <math>\,K</math> היא פונקציה מרומורפית על המישור המרוכב. הפנקציה מהווה הכללה של פונקציית זטא של רימן. באופן מפורש פונקציית זטא של דדקינד עבור המקרה בו <math>\,K</math>
הוא שדה המספרים הרציונליים, היא פונקציית זטא של רימן. בדומה לפונקציית זטא של רימן, גם פונקציית זטא של דדקינד שימושית מאוד בתורת המספרים. בעוד שפונקציית זטא של רימן מספקת מידע על ההתפלגות של המשפרי מהראשוניים, פונקציית זטה של דדקינד מספקת מידע על התפלגות הזאת בשילוב עם תכונות אריתמטיות של המספרים הראשוניים הקשורות לשדה <math>K</math>.
==הגדרה==
פונקציית זטא של דדקינד עבור שדה מספרים <math>\,K</math> היא ההמשכה האנליטית של 
<math display="block">\zeta_K(s)=\sum_{I\sub\mathcal O_K}\big(N^K_{\mathbb Q}(I)\big)^{-s},</math>
כאשר <math>\,I</math> עובר על האידיאלים של חוג השלמים <math>\mathcal O_K</math>, ו-<math>N^K_{\mathbb Q}(I)=|\mathcal O_K : I|</math>, הנורמה של <math>\,I</math>. אם <math>\,K</math> הוא שדה המספרים הרציונליים, מתקבלת פונקציית זטא של רימן. גם במקרה הכללי, הטור המתאר את פונקציית זטא מתכנס עבור <math>\ \mbox{Re}(s)>1</math>, וקיימת עבורו המשכה לפונקציה מרומורפית בכל המישור המרוכב, עם קוטב פשוט יחיד ב-<math>\ s=1</math>.
==השערת רימן המוכללת==
השערת רימן המוכללת גורסת כי לכל שדה מספרים <math>\,K</math>, האפסים של פונקציית זטא של דדקינד המתאימה מקיימים <math>\mbox{Re}(s)=\frac12</math>.

דדקינד
לאיוש בורשודי

לאיוש בורשודי (במקור עד 1909 קליין,<ref>A Belügyminisztérium 1909. évi 155404. sz. rendelete. Névváltoztatási kimutatások 1909. év 21. oldal 2. sor</ref> בהונגרית: Borsodi Lajos; וליקי בצ'קרק, 8 במאי 1883 – יאבוקה, 1941) היה משורר, עורך, סופר יהודי-הונגרי, יליד וויבודינה, עורך דין בהכשרתו.

==קורות חיים==
לאיוש בורשודי נולד במשפחה יהודית בחבל באנאט-וויבודינה בדרום ממלכת הונגריה (כיום חלק מצפון סרביה) שבמסגרת האימפריה האוסטרו-הונגרית. הוא סיים את לימודיו בתיכון בעיר הולדתו, קיבל תואר במשפטים, תעודת עורך דין בבודפשט ודוקטורט במשפטים באוניברסיטת קלוז'. בורשודי היה אחד מנציגיה הבולטים של הספרות ההונגרית ביוגוסלביה, בנוסף למחקרים על הספרות ההונגרית והסרבו-קרואטית, הוא פרסם מחזה וסיפוריו הקצרים. קובץ שירי-הפרוזה שלו, "חלון ראווה" (וליקי בצ'קרק, 1921), ביטא את אווירת הקיפאון הכפרי. הוא התגורר בטימישוארה בשנות ה-30 של המאה ה-20, היה היועץ המשפטי של הסניף בבאנאט של "המפלגה ההונגרית הלאומית" (OMP) וערך את כתב העת ההיתולי "אישטוק המשוגע". שם פורסם קובץ שירה נוסף שלו, "פרחי בר". בהמשך הוא חזר ליוגוסלביה, שם פרסם בכתב העת "קלנדיה" (כתב עת ספרותי וביקורתי של המיעוט ההונגרי ביוגוסלביה) ובשנים 1937–1938 את הרומן שלו "בני צ'אבה" (Csabayék) יצירה המתארת את החיים בעיירה.

== עבודותיו ==
* הוד רוממותו! מחזה במערכה אחת
* סיפורים – הרהורים; זינגר – וולפנר, 1905
* חלון ראווה; 1921
* מסיבה, נשף – סצנות, סיפורים קצרים; 1923

== ראו גם ==
* אימרה בורי: תולדות הספרות ההונגרית ביוגוסלביה. נובי סאד, 1968.
* פאל גויאש: חייהם ויצירותיהם של סופרים הונגרים – לקסיקון ספרותי. 1927
* לאסלו גרולד: לקסיקון הספרות ההונגרית ביוגוסלביה (1918–2000). נובי סאד, הוצאת פורום, 2001
* זולטן קלפיש: מדריך ביוגרפי. אלף ביוגרפיות הונגריות מארצות דרום סלאביות. נובי סאד, הוצאת פורום, 2002
* לקסיקון המשחק ההונגרי. אלאדר שופפלין. איגוד השחקנים הלאומי והמכון לפנסיה. [1929]
* לקסיקון יהודי הונגרי. 1929. לאיוש בורשודי
* יוז'ף פלטינוס: חטאי "הבנייה החופשית". מהדורה רביעית, 1938–1939.
* לקסיקון חדש של הספרות ההונגרית. עורך ראשי. פטר לאסלו, 1994

== לקריאה נוספת ==
* לקסיקון הספרות ההונגרית ברומניה: 1981.
* [https://opac-nevter.pim.hu/record/-/record/PIM48481 לאיוש בורשודי] במוזיאון הספרותי פטפי.

== הערות שוליים ==

קטגוריה:סופרים יהודים הונגרים
קטגוריה:עורכי עיתונים יהודים הונגרים
קטגוריה:עורכי דין יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:משוררים יהודים הונגרים
קטגוריה:סופרים ומשוררים שנספו בשואה
קטגוריה:עיתונאים שנספו בשואה
קטגוריה:עורכי דין שנספו בשואה
קטגוריה:יהודים מוויבודינה
קטגוריה:הונגרים שנולדו ב-1883
קטגוריה:הונגרים שנפטרו ב-1943
אילנה עדן

אילנה עדן (נולדה ב-1 במאי 1940) היא שחקנית קולנוע, טלוויזיה ותיאטרון ישראלית.

== ביוגרפיה ==
אילנה עדן נולדה וגדלה בבת ים כאילנה לני קופר. כשהייתה בת 15 החליטה, בעקבות צפייה בסרט "פיגמליון", כי היא מעוניינת להפוך לשחקנית. עדן זכתה במלגה ללימודי משחק בבית הספר הדרמטי של הבימה, ואף זכתה בפרס ע"ש השחקן צבי בן-חיים לתלמידה המצטיינת של התיאטרון.

בשנת 1958 הופיעה במחזה "ליזיסטרטה" וכן במחזה "הסוחר מוונציה".

עדן עברה ללונדון, שם ניסתה להתקבל לצילומי הסרט "יומנה של אנה פרנק" אך לבסוף גברה עליה השחקנית מילי פרקינס. מאוחר יותר, התסריטאי והמפיק סמואל אנגל בחר ללהק את עדן לתפקיד רות בסרטו "סיפורה של רות" של אולפני המאה ה-20. אנגל יעץ לה לעברת את שמה המקורי, קופר, לשם בעל צליל עברי<ref name=":0"></ref>.

לאחר צילומי הסרט, המשיכה עדן בהופעות בסרטי קולנוע וסדרות טלוויזיה בישראל ובארצות הברית.

בשנת 1962 נישאה למחזאי והבמאי נסים אלוני. השניים התגרשו בשנת 1965.

בשנת 1966 שיחקה בסרט "מבצע קהיר" בבימוי והפקת מנחם גולן.

עדן נישאה למלחין האמריקאי פרד מיירו, אשר נפטר בשנת 1999. לשניים נולדו 3 ילדים<ref name=":0" />.

== פילמוגרפיה ==
* סיפורה של רות (1960)
* מבצע קהיר (1966)

== קישורים חיצוניים ==

* [https://olam.eu-central-1.linodeobjects.com/spdf/1244/B-I1244-D190761-P19.pdf אילנה עדן מספרת על הוליבוד ועל עצמה, מונולוג של כוכב]

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים שנולדו ב-1940
קטגוריה:ישראליות שנולדו ב-1940
כריש רחב-סנפיר בורנאי

כריש רחב-סנפיר בורנאי (שם מדעי: Lamiopsis tephrodes) הוא מין של כריש טרופי ממשפחת הכרישיים, השייך לסוג למיופסיס. הוא תואר ב-1905 בידי החוקר האמריקאי הנרי ויד פאולר , אך נחשב לתת-מין של קרובו לסוג כריש רחב-סנפיר. ב-2010 הכריש סווג שוב כמין עצמאי.

מין כריש זה חי רק באוקיינוס ההודי שלחופי מלזיה, תאילנד ואינדונזיה, בעיקר באי בורנאו שממנו קיבל את שמו. תפוצתו אינה שכיחה, ורק מספר פרטים נצפו בטבע, כשלעיתים מתבלבלים בינו לבין הכריש רחב-הסנפיר.

כריש זה מגיע עד לאורך 145 סנטימטרים והוא בעל עור אפור בהיר ובטן לבנה. החוטם רחב וחורי הזימים מצויים סמוך לאחורי העיניים. סנפירי החזה גדולים ושטוחים והזנב קצר יחסית. הכריש מצוי על הקרקעית של החופים ומחפש סרטנים, דיונונים ודגי גרם שונים למאכל.

==קישורים חיצוניים==

== הערות שוליים ==

קטגוריה:טקסונים שתוארו בידי הנרי ויד פאולר
קטגוריה:כרישיים
קטגוריה:בעלי חיים שתוארו ב-1905
קטגוריה:דגי האוקיינוס ההודי
כריש רחב-סנפיר

כריש רחב-סנפיר (שם מדעי: Lamiopsis temminckii) הוא מין של כריש טרופי ממשפחת הכרישיים, השוכן בצפון האוקיינוס ההודי ומצוי בסכנת הכחדה בטבע. זהו אחד משני המינים בסוג למיופסיס לצד כריש רחב-סנפיר בורנאי.

כריש זה בעל דו-צורתיות זוויגית והנקבות גדולות הרבה מהזכרים. האורך הממוצע שלהם הוא 130 סנטימטרים בעוד פרטים גדולים הגיעו לאורך של 208 סנטימטרים ומשקל של 52.4 קילוגרם. הזכרים קטנים יותר והגיעו רק עד 160 סנטימטרים. לכריש סנפירי חזה רחבים ושטוחים וזנב קצר. הנקבה משריצה בין 2 ל-4 צאצאים חיים, לאחר 8 חודשי היריון.

הכריש שוחה לרוב בקרבת החופים החוליים שלחופי האוקיינוס ההודי ומערב האוקיינוס השקט שבין פקיסטן והודו עד לסין, בורמה וסראוואק שבמלזיה. הוא לא מופיע באופן לא-רציף לאורך החופים או מדפי היבשה בגפו. הוא מחפש מזון בקרקעית או מעליה וניזון ממיני דגי גרם, סרטנים ודיונונים, כשפרט אחד הכיל בקיבתו 214 פרטי סרטנים.

הכריש מצוי בסכנת הכחדה עקב דיג יתר למטרות מרק סנפירים הנחשב למעדן במדינות רבות באסיה וכן הוא מסתבך ברשתות דייגים, לעיתים במשך עונת הרבייה.

==קישורים חיצוניים==

== הערות שוליים ==

קטגוריה:טקסונים שתוארו בידי פרידריך גוסטב יעקב הנלה
קטגוריה:כרישיים
קטגוריה:בעלי חיים שתוארו ב-1839
קטגוריה:מגה-פאונה של האוקיינוס ההודי
קטגוריה:דגי ים בהודו
למיופסיס

למיופסיס (שם מדעי: Lamiopsis) הוא סוג של דגי סחוס ממשפחת הכרישיים, הכולל 2 מינים המצויים לחופי האוקיינוס ההודי ומערב האוקיינוס השקט. בעבר נכלל בסוג רק המין כריש רחב-סנפיר, אך בהמשך הוחלט לסווג עוד מין - כריש רחב-סנפיר בורנאי.

שני המינים מפגינים דו-צורתיות זוויגית כשאורכם עולה על 130 סנטימטרים והנקבות גדולות יותר ומגיעות לעיתים לאורך 2 מטרים. הכרישים בעלי סנפירי חזה רחבים ושטוחים, זוג סנפירי גב בולטים וחוטם קצר.

הם חיים בעומקים רדודים ומחפשים בחולות החוף דגי גרם, סרטנים ודיונונים למאכל. לעיתים הם נתפסים ברשתות דיג ומגיעים לסכנת הכחדה.

==מינים==
*כריש רחב-סנפיר (Lamiopsis temminckii)
*כריש רחב-סנפיר בורנאי (Lamiopsis tephrodes)

==קישורים חיצוניים==

קטגוריה:כרישיים